PNL a venit cu cea mai bună ofertă electorală la nivelul Primăriei Capitalei, a declarat Stelian Bujduveanu, viceprimar PNL și candidat la Consiliul General, joi, pe B1 TV, la „Politica Zilei” cu Ioana Constantin.
Întrebat despre incendiul din Piața Rahova din Sectorul 5 al primarului Cristian Piedone, care a fost inaugurată fără aviz la incendiu, Stelina Bujduveanu a spus: „Dacă vorbim de obligativitatea de a avea acest aviz la incendiu, cred că trebuie să ne amintim de tragediile care au avut loc în România (…). De aceea, trebuie să votăm la nivelul alegerilor locale oameni responsabili pentru primăriile de sector și pentru Primăria Capitalei. De aceea, PNL a venit cu cea mai bună ofertă electorală la nivelul Primăriei Capitalei. La nivel de sector, din nou, avem un candidat comun, pe domnul Vigheciu”.
„Trebuie să votăm acei oameni responsabili. Niciun edil din partea PNL nu a fost vreodată inclus în vreun conflict sau vreun scandal public, și știți foarte bine, care să aibă de a-face cu lipsă de autorizații la securitatea la incendiu sau de alt fel de neregulă care să creeze prejudicii pentru persoane”, a continuat Stelian Bujduveanu.